כמה טרנזיסטורים יש ב-GTX 1080?
7.2 מיליארד
אחרי כרטיס ה-GeForce GTX 980 השיקה חברת NVIDIA את ממשיכו, ה-GTX 1080. הכרטיס החדש הוצג על ידי ג׳ן סון הואנג (Jen-Hsun Huang), מייסד ומנכ"ל החברה, שהוסיף שהוא כולל "רמה לא אחראית של ביצועים". הכרטיס החדש מתבסס על ארכיטקטורת PASCAL ומהווה שדרוג דרמטי למדי לעומת כרטיסי הדור הקודם דוגמת ה-GTX 980 או ה-Titan X שעולה בישראל יותר מ-5,000 ש"ח. למעשה, על פי החברה, הכרטיס החדש עולה בביצועים על ה-Titan X, צורך פחות אנרגיה ממנו עם 180W לעומת 250W וגם המחיר שלו נמוך יותר משמעותית: 600 דולר במקום 1,000 דולר. הכרטיס בנוי בתהליך ייצור 16nm FinFET, כולל 7.2 מיליארד טרנזיסטורים ומציג ביצועים טובים יותר אפילו מאשר שני כרטיסי GTX 980 שרצים במקביל בעזרת טכנולוגיית ה-SLI של החברה. מהירות השעון של המעבדים מגיעה ל-1700MHz (ב-180W) והוא כולל 8 גיגה-בייט זיכרון מסוג GDDR5X במהירות 10 גיגה-הרץ.
כרטיס המסך GTX 1080 מכיל 7.2 מיליארד טרנזיסטורים.